﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Mulţumiri tuturor enoriaşilor parohiei „Sfântul Nicolae care şi-au achitat cu regularitate datoriile către biserică în anul 2015 Totodată adresăm rugămintea de a-şi reînnoi membria acelora care au întârziat s-o facă Încasarea contribuţiei dvs aferente anului în curs este extrem de importantă: biserica îşi poate astfel achita la timp impozitele, taxele şi cheltuielile care îi revin Fiecare parohian care participă la viaţa liturgică şi socială a bisericii trebuie să fie un membru în good standing LITURGICAL PROGRAM OF THE WEEK FEBRUARY 1 - 7 LITURGICAL TMuoensdd aayy, , FFeebbrruu aarryy 12 :: SSF aur itndudaraydy,a,FyFe, ebFbrerubuararuryayr5y7: : T6 Vespers MEETIG OF OUR LORD JESUS CHRIST Matins and Divine Liturgy The Akathist of Three Hierarchs 6: Matins, Divine Liturgy, Memorial Service Vespers Matins and Divine Liturgy 71P8re7o8t 4P a4r4o5h3M– afrixiu;s9D1a7n5ie9l2D2u5m7i1t r–emscoub i l - 7 88866::: 3333300000 AAPAPMMMMM EVANGHELIA DIN DUMINICA A 32-A DUPA RUSALII n vremea aceea trecea Iisus prin Ierihon şi, iată, un om bogat cu numele Zaheu, care era mai-mare peste vameşi, căuta să vadă cine este Iisus, dar nu putea de mulţime, pentru că era mic de statură Şi alergând el înainte, s-a suit într-un sicomor ca să-L vadă, căci pe acolo avea să treacă Şi când a sosit la locul acela, Iisus, privind în sus, a zis către el: Zahee, coboară-te degrabă, căci astăzi trebuie să rămân în casa ta Şi a coborât degrabă şi L-a primit, bucurându-se Şi, văzând, toţi murmurau, zicând că a intrat să găzduiască la un om păcătos Iar Zaheu, stând înaintea Domnului, I-a zis: Iată, jumătate din averea mea, Doamne, o dau săracilor şi, dacă am nedreptăţit pe cineva cu ceva, întorc împătrit Şi a zis către el Iisus: Astăzi s-a făcut mântuire casei acesteia, pentru că şi acesta este fiu al lui Avraam Căci Fiul Omului a venit să caute şi să mântuiască pe cel pierdut (Luca 19, 1-10) DESPRE RABDARE 1 Zis-a un părinte oarecare: „Ceara, dacă nu se va înfierbânta în foc să se înmoaie, nu se va putea tipări pecetea pe care o vei pune peste dânsa Aşa şi omul: dacă nu va fi înmuiat de fierbinţeala focului necazurilor, bolilor, ostenelilor, suferinţelor şi a ispitelor, nu se poate tipări într-însul pecetea Sfântului Duh Că pentru aceasta zice Domnul Sfântului Apostol Pavel: «Ajungă-ţi darul Meu, că puterea Mea întru neputinţe se săvârşeşte» Şi însuşi Pavel, zice: «Cu dulceaţă este mie a mă lăuda pentru neputinţele mele, ca să se sălăşluiască în mine puterea lui Hristos» Aşa şi tu, fiule, după puterea ta, rabdă pentru Domnul, cu mulţumire, supărările, necazurile, năprasnele, bolile şi ispitele care îţi vor veni după voia lui Dumnezeu pentru folosul tău; că numai prin răbdarea lor, cu mulţumire, va intra omul în împărăţia lui Dumnezeu, precum însuşi Domnul zice: «Cu multe scârbe se cade a intra în împărăţia cerurilor»" 2 Un frate l-a întrebat pe un părinte iscusit în înţelegerea Sfintelor Scripturi: „Ce este, părinte, că toate scrierile sfinţilor părinţi mărturisesc şi învaţă că supărările şi ispitele sunt darurile cele mai mari, mai cinstite şi mai iubite lui Dumnezeu? Şi că primirea cu bucurie şi răbdarea lor cu mulţumire este fapta cea mai iubită şi mai plăcută lui Dumnezeu, de la fiii oamenilor şi mai folositoare omului decât toate celelalte bunătăţi? Acestea fiind darurile lui Dumnezeu cele mai mari, mai iubite şi mai folositoare omului decât toate celelalte bunătăţi, de ce nu le primesc oamenii cu bucurie şi nu le rabdă cu mulţumire? De se întâmplă şi vine cuiva, cu vrerea lui Dumnezeu, vreun necaz oarecare sau boală trupească, el tânjeşte şi se mâhneşte şi nu este bucuros în toată viaţa lui să aibă necaz, supărare şi ispită sau boală trupească în lumea aceasta" Răspuns-a lui bătrânul: „Aceasta, fiule, este din neadevărata, neîntreaga şi necurata credinţă pe care o au oamenii către Dumnezeu Fiecare creştin, şi mai ales călugărul, care nu primeşte cu bucurie şi nu rabdă cu mulţumire ispitele şi necazurile în orice chip, aceia-să ştie că nu are credinţa cea adevărată şi întreagă în Hristos Dumnezeu, ci credinţa lui este necurată, amestecată cu necredinţă şi creştinătatea lui este amestecată cu păgânătate Unuia ca acela să nu i se pară că va câştiga vreun dar de la Dumnezeu, pentru că darurile lui Dumnezeu se câştigă prin primirea şi răbdarea scârbelor, precum însuşi Dumnezeu zice: «Prin răbdarea voastră, vă veţi câştiga sufletele voastre» Iar creştinul, mai ales călugărul, care are adevărată, întreagă, curată şi bună credinţă către Dumnezeu, acela cu mare bucurie primeşte şi cu mare mulţumire rabdă ispitele şi supărările care-i vin după voia lui Dumnezeu, ştiind şi crezând că ele sunt cununile şi toată cinstea vieţii veşnice" Zis-a lui fratele: „Adevărat, aşa este părinte, foarte mult m-am folosit de cinstitele tale cuvinte" 3 Zis-a un părinte: „Dacă-ţi va trimite Dumnezeu vreo boală trupului, să nu cumva să te mâhneşti sau să te scârbeşti, ca unul dintre cei necredincioşi, de vreme ce Stăpânul şi Făcătorul tău vrea să-ţi lămurească şi să-ţi curăţească sufletul cu boala şi pedeapsa trupului, ca un pururea purtător de grijă ce este pentru viaţa şi mântuirea ta Tu, făptură fiind, de ce să te mâhneşti şi să te scârbeşti asupra Creatorului tău, care te-a adus din nefiinţă întru fiinţă şi dintru ce nu erai întru ceea ce eşti? Acela, văzându-ţi şi cunoscându-ţi stricăciunea şi boala sufletului, pe care ai câştigat-o prin păcatele trupului tău, vrea iarăşi să o lămurească şi să o tămăduiască prin boala şi pedeapsa trupului, precum însuşi ştie cum şi ce să facă Iar tu, frate, cu tot sufletul şi voinţa, primeşte toate, întocmai, cele ce îţi vin ţie după voia Lui, cele iuţi şi amare ca şi cele dulci, căci toate sunt bune şi folositoare care îţi vin cu voia lui Dumnezeu Mulţumeşte bunei Lui voinţe şi roagă-te Lui să-ţi dea răbdare până în sfârşit Aşa fă, frate, şi te vei mântui!" 4 Un bătrân oarecare avea un ucenic iscusit şi foarte înţelept Odată, mâniindu-se pe el, l-a izgonit de la sine Acolo, fiind izgonit şi ieşind din ograda şi chilia bătrânului său, stătea afară, răbdând bărbăteşte După aceea, ieşind bătrânul afară din chilie şi văzându-l pe dânsul şezând şi plângând, s-a umilit cu inima şi s-a bucurat foarte de acesta, căci el socotea că dacă l-a izgonit, s-a dus şi de aceea nu mai avea nădejde să-l mai vadă vreodată, ştiind că fără nici o vină, cu mânia sa, l-a izgonit şi-i părea foarte rău de el Iar dacă l-a văzut, de bucurie, i s-a închinat până la pământ, zicând: „O, slugă bună şi ucenice al lui Hristos, iată, smerenia şi răbdarea tâ au biruit mânia, iuţimea şi neputinţa mea! Mergi, frate, în chilie şi de acum înainte tu să-mi fii mie bătrân şi eu îţi voi fi ţie ucenic, de vreme ce tu, cu smerenia şi răbdarea ta, ai întrecut bătrâneţele mele" 5 Zis-a un părinte oarecare: „Când vei vedea întărâtarea, tulburarea şi venirea păgânilor asupra creştinilor, atunci fugi şi tu şi ascunde-te, pe cât vei putea, dar să nu te dai pe tine în mâinile păgânilor prigonitori, părându-ţi-se că mare lucru vei face de te vei da singur în mâinile lor Că Dumnezeu nu voieşte cele ce sunt mai presus de putinţă, deşi sfinţii mucenici, singuri, de bună voia lor, s-au dus şi s-au dat în mâinile prigonitorilor Ei prin descoperire dumnezeiască făceau aceasta Iar tu, când ţi se va întâmpla fără voia ta să cazi cumva în mâinile păgânilor prigonitori, cu bună nădejdea lui Hristos, să rabzi vitejeşte toate ispitele âi muncile care ţi se vor întâmpla, până la moarte Cel ce nu fuge de ispite, ci se dă singur, cu bună voia sa, într-însele, acela să piară într-însele, că noi avem poruncă să ne păzim de ispite pe cât vom putea şi să ne rugăm pururea lui Dumnezeu, zicând: «Doamne, nu ne duce pe noi întru ispite!»" 6 A fost întrebat un bătrân de către un frate, care zicea: „De ce mă trândăvesc în chilia mea, şezând?" Şi a răspuns: „Pentru că încă nu ai văzut nici odihna aceea care se nădăjduieşte, nici munca ce va să fie Dacă le-ai fi văzut, chiar de ar fi fost chilia ta plină cu viermi, încât să fii înfundat într-înşii până în gât, ai fi răbdat fără a te trândăvi" 13 Un frate l-a întrebat pe un bătrân, zicând: „Gândurile mele se împrăştie şi mă necăjesc" Răspuns-a lui bătrânul: „Şezi în chilia ta, şi ele iarăşi vin Că precum o măgăriţă dacă va fi legată, iar mânzul ei fiind liber, va alerga încoace şi încolo şi oriunde se va duce, iarăşi la mamă se va întoarce, aşa şi gândurile celui care rabdă pentru Dumnezeu în chilia sa, deşi se vor împrăştia, iarăşi se întorc la el" PATERICUL EGIPTEAN